بھارتی چناؤ کمیشن
بھارت کے انتخابی کمیشن نے ، ای ایم بی میں عالمگیر سطح پر ،انتخابی دیانت داری اور یکسانیت کے موضوع پر کانفرنس کی قیادت کی، ماریشش ،یونان اور آئی ایف ای ایس نے کانفرنس میں شرکت کی
سب کی شمولیت والے انتخابات، جن میں عوام کی مجموعی خواہش کے اظہار کی عکاسی ہوتی ہو، جمہوریت کا شناختی نشان ہیں
سی ای سی جناب راجیو کمار نے ای ایم بی کی کارکردگی والے سوشل میڈیا کے چیلنجوں کو اجاگر کیا ہے
ای ایم بی، سوشل میڈیا پلیٹ فارموں سے امید کرتے ہیں کہ وہ اپنے ایلگو ریدم اختیارات کا استعمال کریں گے تاکہ فرضی خبروں کی پہلے سے سرگرم طریقے سے نشان دہی کی جاسکے
بھارت کے انتخابی کمیشن نے ای ایم بی کے رول ، فریم ورک اور صلاحیت کے بارے میں بین الاقوامی کانفرنس کی میزبانی کی، یہ کانفرنس جمہوریت سے متعلق سربراہ کانفرنس میں کئے گئے عزائم پر عمل در آمد کے مقصد سے منعقد کی گئی
بھارت کے اعلیٰ انتخابی کمشنر جناب راجیو کمار نے انتخابی کمشنر جناب انوپ چندر پانڈے کے ساتھ آج انتخابی بندو بست سے متعلق اداروں کے رول، فریم ورک اور صلاحیت کے موضوع پر ایک دو روزہ بین الاقوامی کانفرنس کا افتتاح کیا۔ اس کانفرنس کا انعقاد نئی دلّی میں بھارت کے انتخابی کمیشن نے انتخابات کی دیانتداری میں یکسانیت کے موضوع کے تحت کیا۔ اس کا قیام دسمبر 2021 میں منعقدہ جمہوریت کے لئے سربراہ کانفرنس پر عمل کرتے ہوئے کیا گیا تھا۔
افتتاحی تقریب میں سی ای سی جناب راجیو کمار نے اپنے کلیدی خطبے میں کہا کہ آزادانہ، شفاف، سب کی شمولیت والے، قابل رسائی، اور کسی چھیڑ چھاڑ سے پاک انتخابات، جو جمہوریت کا خاص جزو ہے، امن اور ترقیاتی تنوع کی پیشگی شرط ہے۔ یہ بنیادی تصورات ایک مفاہمت کا یہ پیکر پیش کرتے ہیں کہ خود مختاری کا تعلق ملک کے عوام سے براہ راست ہے۔ انہوں نے یہ بھی کہا کہ سب کی شمولیت کا مطلب نا برابری ، خاص طور پر خواتین، معذور افراد ، معمر افراد، نوجوان ووٹروں اور پسماندہ سماج کے تئیں ختم کردینا ہے۔
سی ای سی جناب راجیو کمار کا ، افتتاح تقریب سے خطاب یہاں دیکھئے : https://youtu.be/YF5niqARHso
سی ای سی جناب راجیو کمار نے بھارت میں جمہوریت کے نظریئے کو اجاگر کرتے ہوئے کہا کہ جمہوریت ہمیشہ بھارتی اقدار کا حصہ رہی ہے، جو ایک طرز زندگی ہے۔ اختلاف رائے، مذاکرات، مباحثے، برداشت، غیر جارحانہ انداز ہماری ثقافت کا اہم حصہ رہا ہے۔ انہوں نے یہ بھی کہا کہ انتخابات کے نتائج پر عوام کا اعتماد ایک صحت مند جمہوریت کا سب سے زیادہ بنیادی عنصر ہوتا ہے۔
کانفرنس کے موضوع کی اہمیت پر زور دیتے ہوئے انہوں نے کہا کہ انتخابی بندو بست سے متعلق اداروں کا رول فریم ورک اور صلاحیت انتخابات کی دیانت داری کے لئے بنیادی تعمیری عنصر ہے، کیونکہ اس میں کسی بھی انتخابی جمہوریت کے ، بنیادی اور کارکردگی دونوں پہلو شامل ہیں۔ سی ای سی جناب راجیو کمار نے دنیا کی جمہوریتوں کو ، انتخابی بندو بست میں ای سی آئی کی مہارت کی پیش کش کی، تاکہ سربراہ کانفرنس کے عزائم کو حقیقت میں بدلنے کے تئیں پیش رفت کی جائے۔
آج کے ضمن میں انتخابی بندو بست سے متعلق اداروں کو در پیش سخت چنوتیوں پر اظہار خیال کرتے ہوئے سی ای سی جناب راجیو کمار نے ای ایم بی کے بین شعبہ جاتی کام کاج پر زور دیا ، جس میں سوشل میڈیا پلیٹ فارموں کا استعمال کیا جائے۔ انہوں نے یہ بھی کہا کہ سوشل میڈیا پلیٹ فارم یہ دعوی کرتے ہیں کہ وہ مواد کو دکھاتے ہوئے خبریں پیش کرنے کی پالیسیوں کے حامل ہیں، لیکن ان کے پاس ایلگوریدم کی طاقت بھی موجود ہوتی ہے۔ انہوں نے یہ بات خاص طور پر کہی کہ جانے پہچانے طریقہ کار پر مبنی فرضی خبروں کی جلد نشریات اور ریڈ فلیگنگ ای ایم ڈی سے کوئی غیر منصفانہ امیدیں نہیں ہیں۔ جناب کمار نے یہ بھی کہا کہ فرضی خبروں کی روک تھام کے اس طرح کے پہلے سے سر گرم کسی طریقہ کار سے انتخابی نتائج کا اعتبار قائم کرنے میں مدد ملے گی۔
جناب راجیو کمار نے کہا کہ یہ یکسانیت ایک دوسرے سے سیکھنے کے لئے ایک صحیح پلیٹ فارم ہے، جیسا کہ ہم نے کووڈ کے دوران بھی کیا تھا۔ انہوں نے کہا کہ اس یکسانیت سے مزید مذاکرات کا موقع ملے گا ، تاکہ مواد سے متعلق چنوتیوں اور موقعوں کے سلسلے میں تعاون دیا جائے۔
امریکہ کی چارج ڈی ایفئرس محترمہ الیزابیتھ جونز نے کانفرنس سے خطاب کرتے ہوئے کہ بھارت کے ساتھ تعلق انتہائی اہم ہیں۔ انہوں نے یہ بھی کہا کہ بھارت کے ساتھ شراکت داری عالمی چیلنجوں سے نمٹنے اور دنیا بھر میں امن وسلامتی اور خوشحالی لانے میں تعاون کرنے کے لئے مزید مضبوط بنائی جارہی ہے۔ انہوں نے زور دے کر کہا کہ امریکہ اور بھارت دونوں ممالک نے جمہوری ادارو ں کی تعمیر میں خاطر خواہ تعاون دیا ہے۔
بھارت کے انتخابی کمیشن کے جریدے ‘‘وائس انٹرنیشنل’’ کے تازہ ترین شمارے میں ای ایم ڈی کے بہترین اقدامات کے بارے میں بتایا گیا ہے، جس کی نقاب کشائی اس موقع پر کی گئی۔ اس تاز شمارے کا موضوع ہے ‘ووٹروں کی جانکاری اور بیداری کے لئے تعاون اور شراکت داری’۔
مزید تفصیل کے لئے ٹوئیٹر تھریڈ @ECISVEEP پر کلک کیجئے۔
آپ یہاں پر بھی کلک کرسکتے ہیں: https://eci.gov.in/files/file/14519-eci-to-host-a-two-day-international-conference-on-%E2%80%98role-framework-capacity-of-embs%E2%80%99-as-the-lead-for-the-cohort-on-%E2%80%98election-integrity%E2%80%99-as-a-follow-on-to-the-summit-for-democracy%E2%80%9D/
- https://eci.gov.in/ic/democracy-cohort-2022/
۔۔۔۔۔۔۔۔۔۔۔۔۔۔۔۔۔۔۔


U-12039
(Visitor Counter : 73